paragraph_text: Nedugo nakon motociklizma, Tazio se počeo utrkivati u automobilizmu, te je tako 1921. pobijedio na utrci Coppa Verona. Godine 1925. trebao je zamijeniti Antonija Ascarija u Alfa Romeu, koji je poginuo na Velikoj nagradi Francuske u srpnju, no i sam Nuvolari je dva mjeseca kasnije doživio incident na Velikoj nagradi Italije, koji ga je izbacio iz utrkivanja neko vrijeme. Godine 1927. Tazio je osnovao vlastitu momčad, kupivši nekoliko Bugattija 35B za utrkivanje, gdje mu je momčadski kolega u početku bio sunarodnjak Achille Varzi, a kasnije i veliki rival. Nuvolari je s Bugattijem ostvario nekoliko pobjeda, među kojima su najznačajnije bile Velika nagrada Rima i Velika nagrada Tripolija.<ref> Tazio Nuvolari - Biography Grand Prix History.org. Pristupljeno 24. srpnja 2021.